Diari Oficial de la Generalitat Valenciana


Sumari del DOGV 5814, del 25-07-2008 (2008/8963)

RESOLUCIÓ de 15 de juliol de 2008, de la Conselleria d'Agricultura, Pesca i Alimentació, per la qual es convoquen, per a l'any 2008, les ajudes a les inversions en millora de les condicions de transformació i comercialització en destinació dels productes de la pesca i l'aqüicultura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8963


Data del document
:   15-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * comercialització
    * ajuda pública
    * suport econòmic
    * gran empresa
    * empresa privada
    * aqüicultura
    * recurs pesquer
    * persona física
    * indústria pesquera
    * persona jurídica
    * IFOP

RESOLUCIÓ de 15 de juliol de 2008, de la Conselleria d'Agricultura, Pesca i Alimentació, per la qual es convoquen, per a l'any 2008, les ajudes a les inversions en millora de les condicions de transformació i comercialització en destinació dels productes de la pesca i l'aqüicultura. [2008/8963]
Les bases de les ajudes han sigut publicades en el Diari Oficial de la Comunitat Valenciana, número 5756, de 6 de maig de 2008, mitjançant l'Orde de 30 d'abril de 2008, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització en destinació dels productes de la pesca i l'aqüicultura, per al període 2007/2013 [2008/5575].
Per això, i en virtut de les facultats que em conferix l'article 28-e de la Llei 12/2007, del Consell, i l'article 47.3 del text refós de la Llei d'Hisenda Pública de la Generalitat Valenciana, resolc:
Primer. Objecte i àmbit
Convocar, per a l'exercici 2008, les ajudes a les inversions dirigides a la millora de les condicions de transformació i comercialització en destinació dels productes de la pesca i l'aqüicultura, en l'àmbit territorial de la Comunitat Valenciana, gestionades per la Direcció General d'Empreses Agroalimentàries i Desenvolupament del Medi Rural, de la Conselleria d'Agricultura, Pesca i Alimentació de la Generalitat Valenciana.
Segon. Finançament de les ajudes
1. Les ajudes regulades en la present convocatòria estaran finançades pel Fons Europeu de la Pesca (FEP), el Ministeri d'Agricultura, Pesca i Alimentació i la Generalitat Valenciana, en els percentatges que es determinen en el Pla Estratègic Nacional del Fons Europeu de la Pesca.
2. Igualment, per esgotament de les dotacions comunitàries i, subsidiàriament, del règim finançat pel FEP per als productes de la pesca i l'aqüicultura, podran concedir-se ajudes amb fons propis de la Generalitat Valenciana, per a les mateixes finalitats, sotmeses al Reglament (CE) 875/2007, de la Comissió, de 24 de juliol de 2007, relatiu a l'aplicació dels articles 87 i 88 del Tractat a les Ajudes de minimis en el Sector Pesquer.
3. La dotació pressupostària per a les ajudes finançades pel FEP es farà a càrrec del capítol VII, de la secció 12, Conselleria d'Agricultura, Pesca i Alimentació; servici 02.04, Secretaria Autonòmica d'Agricultura i Desenvolupament Rural, DG d'Empreses Agroalimentàries i Desenvolupament del Medi Rural, programa 714.30, línia T 6147, fins a un import màxim de 2.840.000 euros en 2008, i en els que figuren a continuació per als anys següents:
2009 2010 2011 2012
1.743.611 0 2.669.312 2.000.000
4. La dotació pressupostària per a les ajudes finançades amb fons propis de la Generalitat Valenciana es farà a càrrec del capítol VII, de la secció 12, Conselleria d'Agricultura, Pesca i Alimentació; servici 02.04, Secretaria Autonòmica d'Agricultura i Desenvolupament Rural, DG d'Empreses Agroalimentàries i Desenvolupament del Medi Rural, programa 714.30, línia T 6147, fins a un import màxim de 300.000 euros en 2008, i en els que figuren a continuació per als anys següents:
2009 2010 2011 2012
604.874 0 237.260 873.000
5. Les quanties esmentades en l'apartat anterior queden supeditades a l'existència de crèdit adequat i suficient en el pressupost corresponent de cada exercici.
6. Totes les ajudes regulades en la present convocatòria tindran caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
Tercer. Termini de presentació i models de sol·licitud
1. El termini de presentació de sol·licituds, en l'exercici 2008, per a les ajudes regulades en la present convocatòria serà de dos mesos, a comptar des del dia de la seua entrada en vigor.
2. Els models de sol·licitud i la documentació que els acompanya són els que figuren en l'annex de la present convocatòria.
Quart. Autoritat que resol
Les sol·licituds seran resoltes per la directora general d'Empreses Agroalimentàries i Desenvolupament del Medi Rural, per delegació de la consellera d'Agricultura, Pesca i Alimentació, continguda en les respectives bases de les ajudes.
Quint. Incompatibilitat amb les ajudes finançades pel FEP amb les finançades per fons propis de la Generalitat Valenciana per a les mateixes finalitats.
L'Orde CAPA de 30 d'abril de 2008, per la qual es publiquen les bases de les ajudes que ara es convoquen, establix en l'article segon, punt dos, que per esgotament de les dotacions comunitàries i, subsidiàriament, del règim finançat pel FEP, podran concedir-se ajudes amb fons propis de la Generalitat Valenciana, per a les mateixes finalitats.
En la present convocatòria un beneficiari, per a un mateix projecte d'inversió, podrà sol·licitar ajudes finançades per ambdós fonts de finançament, però només podrà rebre ajudes d'una d'estes.
Sext. Reconsideració de sol·licituds de la convocatòria 2007
1. Les sol·licituds d'ajuda presentades a l'empara de l'Orde de 7 novembre de 2006, de la Conselleria d'Agricultura, Pesca i Alimentació, per la qual s'establix el procediment per a la sol·licitud de les ajudes de la convocatòria 2007, de l'Orde de 12 de març de 2001, de la CAPA, no aprovades en 2007 per falta de dotacions pressupostàries, podran sol·licitar la seua reconsideració en la present convocatòria i en la següent, i prèvia acceptació de les noves condicions i requisits establits per a les ajudes previstes en la present disposició, s'incorporaran a esta.
2. Aquelles sol·licituds que, per la naturalesa de la inversió o les condicions exigides al beneficiari, no pogueren adaptar-se als requisits exigits per al finançament comunitari del FEP, per al període 2007/2013, decauran definitivament i no podrà ser acceptada la seua reconsideració ni en esta ni en futures convocatòries d'ajudes.
Sèptim. Requisits de notificació, comunicació o exempció
1. A l'efecte d'allò que es disposa en l'article 1, punt 2, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en la present convocatòria, finançades pel FEP, no estan subjectes a la política de competència, i les finançades per fons propis de la Generalitat Valenciana s'acullen al reglament d'exempció Reglament (CE) 875/2007, de la Comissió, de 24 de juliol de 2007, relatiu a l'aplicació dels articles 87 i 88 del Tractat a les Ajudes de minimis en el Sector Pesquer.
La present resolució posa fi a la via administrativa i, contra esta, es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.
València, 15 de juliol de 2008.- La consellera d'Agricultura, Pesca i Alimentació: Maritina Hernández Miñana.